CELEX: 32018D0331
Language: el
Date: 2018-03-05 00:00:00
Title: Εκτελεστική απόφαση (ΚΕΠΠΑ) 2018/331 του Συμβουλίου, της 5ης Μαρτίου 2018, για την εφαρμογή της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας

6.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/44
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2018/331 ΤΟΥ ΣΥΜΒΟΥΛΊΟΥ
   της 5ης Μαρτίου 2018
   για την εφαρμογή της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαοκρατικής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (1), και ιδίως το άρθρο 33 παράγραφος 1,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 27 Μαΐου 2016 το Συμβούλιο εξέδωσε την απόφαση (ΚΕΠΠΑ) 2016/849.
            
         
               (2)
            
            
               Στις 15 Φεβρουαρίου 2018 η Επιτροπή του Συμβουλίου Ασφαλείας των Ηνωμένων Εθνών («ΣΑΗΕ»), η οποία συγκροτήθηκε δυνάμει της απόφασης 1718 (2006) Σ Α ΗΕ, τροποποίησε την καταχώριση ενός ατόμου που υπόκειται σε περιοριστικά μέτρα.
            
         
               (3)
            
            
               Το παράρτημα Ι της απόφασης (ΚΕΠΠΑ) 2016/849 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης (ΚΕΠΠΑ) 2016/849 τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 5 Μαρτίου 2018.
      
         
            Για το Συμβούλιο
         
         
            Ο Πρόεδρος
         
         N. DIMOV
      
   
   
      (1)  ΕΕ L 141 της 28.5.2016, σ.79.
   
      ΠΑΡΑΡΤΗΜΑ
      Στο παράρτημα I της απόφασης (ΚΕΠΠΑ) 2016/849, η καταχώριση αριθ. 52 υπό τον τίτλο «Α. Πρόσωπα», αντικαθίσταται από το ακόλουθο κείμενο:
      
         
                     «52.
                  
                  
                     Ri Su Yong
                  
                  
                      
                  
                  
                     Ημερομηνία γέννησης: 25.6.1968
                     Εθνικότητα: ΛΔΚ
                     Αριθ. διαβατηρίου: 654310175
                     Διεύθυνση: μη διαθέσιμη
                     Φύλο: Άρρεν
                     Υπηρέτησε ως εκπρόσωπος της Korea Ryonbong General Corporation στην Κούβα
                  
                  
                     2.6.2017
                  
                  
                     Στέλεχος της Korea Ryonbong General Corporation που ειδικεύεται στις αγορές για την αμυντική βιομηχανία της ΛΔΚ και τη στήριξη των πωλήσεων της Pyongyang που συνδέονται με τις ένοπλες δυνάμεις. Οι προμήθειές της εξάλλου ενδέχεται να στηρίζουν το πρόγραμμα χημικών όπλων της ΛΔΚ.».